FAQ - Hopkins Coetzee Associates | Your HR Business Partner
A letter from the union or in the absence thereof, a sworn statement stating that none of the employees in respect of whom the determination is to applybelongs to a registered union; and/or
E‐mail addresses: Kekulu.padi@labour.gov.za; lerato.beesnaar@labour.gov.za;
Mag 'n werkgewer aspekte soos in 'n diensooreenkoms op ooreengekom, verander?
Ja, maar slegs na konsultasie en instemming van die betrokkenes en solank dit nie minder gunstig is as wat deur wetgewing bepaal word nie.
Indien daar nie ‘n ooreenkoms bereik kan word nie sal die werkgewer of eensydig aanpassings kan maak (maar slegs indien die rede vir die verandering billik en regverdigbaar is), of die proses van afdanking/herstrukturering vir operasionele redes moet volg.
Moet verlof uitbetaal word aan persone wat op kontrak vir minder as 4 maande gewerk het?
Nee. Volgens Sektorale Vasstelling 13 moet ‘n werkgewer slegs verlof toestaan aan werknemers wat langer as 4 maande in diens is. Dit is egter belangrik om daarop te let dat permanente werknemers vanaf dag een vir verlof kwalifiseer, al is daar ‘n proeftydperk ter sprake.
Die minimum verlof waarop ooreengekom mag word is 1 dag per 17 dae gewerk (of dae waarop die werknemer geregtig was op betaling).
Moet ek hou by die minimum loon as daar stukwerk toegepas word?
Ja. Stukwerk is een van die maniere om werknemers te beloon vir uitset, maar die minimum loon moet steeds gewaarborg word. Stukwerk bied dus aan werknemers die geleentheid om meer te verdien, maar hulle mag nie minder as die minimum loon verdien nie. Swak prestasie, waar van toepassing, moet volgens die dissiplinêre kode van die onderneming hanteer word.
Mag ek iemand beboet?
Nee. Jy mag wel, indien jy dit kan bewys en na ‘n behoorlike ondersoek en proses, skade verhaal van iemand wat uit nalatigheid of met opset skade aangerig het. Andersins moet die dissiplinêre roete gevolg word, maar boetes as sanksie, is taboe.
Dit is vakansie en kinders onder die ouderdom van 15 vra vir werk?
Nee, kinders onder 15 mag onder geen omstandigehede in die werksplek wees nie, teen betaling of nie. Ook nie om hulle ouers te help of kartonne te vou vir sakgeld nie.
Mag werknemers verlof afkoop?
Nee, tensy hulle meer verlof kry as die minimum van 3 weke per jaar. Wat meer gegee word mag omgesit word in kontant as ‘n werknemer dit versoek en die werkgewer dit goedkeur. (Alle onbenutte verlof moet egter by diensverlating uitbetaal word.)
Mag ek tydens werwing vrae oor geslag, geloof of ouderdom vra of vereistes stel?
Nee. Jy mag slegs vrae vra en vereistes stel wat direk met die werk te make het. Ons vind steeds dat werkgewers in advertensies, of tydens onderhoude, ouderdom, geslag, kerkverband/geloof en vele ander aangeleenthede aanspreek wat nie direk op die werk van toepassing is nie. Maak seker dat jy ‘n baie grondige rede het hiervoor en nie van diskriminasie beskuldig kan word nie!
Mag ek 'n werknemer verplig om, sonder 'n beleid in hierdie verband, op 'n sekere ouderdom te laat aftree?
Nee. Slegs indien jy met ‘n werknemer ooreengekom het (in ‘n dienskontrak of beleid) omtrent ‘n aftreeouderdom (bv. 62), is dit afdwingbaar. Tref dus betyds reelings in hierdie verband!
'n Persoon bedank kort nadat hy of sy opleiding ontvang het. Mag ek hierdie koste verhaal van uitstaande gelde?
Nee. Slegs indien dit voor die opleiding so ooreengekom is.
Kwalifiseer 'n werknemer vir normale verlof terwyl sy op kraamverlof is?
Ja. Alle verlofvoordele akkumuleer gedurende die tydperk wat die persoon op kraamverlof is (dus ook siekverlof), omdat die persoon se dienste nie beëindig word nie. Die werknemer is geregtig op vier maande onbetaalde kraamverlof waartydens sy op Werkloosheidsversekeringvoordele aanspraak mag maak.
Mag verlof geneem word in 'n persoon se kennisgewingperiode?
Nee. 'n Werkgewer mag nie toelaat of versoek dat 'n werknemer verlof neem tydens die kennisgewingperiode nie. Dit beteken egter nie dat 'n persoon noodwendig moet werk tydens hierdie periode nie. Daar kan met 'n werknemer ooreengekom word dat hy of sy nie hoef te werk nie, maar moet ten volle vir die kennisgewingperiode vergoed word en uitstaande verlof moet steeds uitbetaal word.
Mag slegs mediese dokters sieksertifikate uitreik?
Nee. Volgens Sektorale Vasstelling 13 mag die volgende persone ook sieksertifikate uitreik:
Hierdie bepaling geld net vir Landbou (SV13) en Bosbou (SV12) en nie vir persone wat slegs onder die WBD val nie.
If seasonal workers work for less than 4 months, leave need not be paid out. If they work for a second period within that specific year, and the total number of months exceed 4 months then leave must be paid. But is this window period limited to one year?
Where the seasonal worker works for the same employer for 2 years or more in a row, and the break between working periods are less than 12 months, then such worker will indeed accrue annual- as well as sick leave.
Resorteer werknemers wat in ‘n gastehuis of restourant op die plaas werk onder die Sektorale Vasstelling vir plaaswerkers?
Nee. Hierdie werknemers val onder die bepalings wat vir die Gasvryheidsbedryf geld, al woon hulle op die plaas. Huiswerkers op ‘n plaas word egter as plaaswerknemers beskou.